**Vízakna története**

**Vízakna** ([románul](https://hu.wikipedia.org/wiki/Rom%C3%A1n_nyelv): *Ocna Sibiului*, korábban *Vizocna* vagy *Ocna,* [németül](https://hu.wikipedia.org/wiki/N%C3%A9met_nyelv): *Salzburg*, [szász nyelven](https://hu.wikipedia.org/wiki/Erd%C3%A9lyi_sz%C3%A1sz_nyelv) *Zâltsbriχ,* [latinul:](https://hu.wikipedia.org/wiki/Latin_nyelv)*Salisburgum*) város [Romániában](https://hu.wikipedia.org/wiki/Rom%C3%A1nia), [Szeben megyében](https://hu.wikipedia.org/wiki/Szeben_megye).

[Nagyszebentől](https://hu.wikipedia.org/wiki/Nagyszeben) 18 km-re északnyugatra fekszik. 8521 [hektáros](https://hu.wikipedia.org/wiki/Hekt%C3%A1r) területéből 3437 (40%) szántó, 2654 (31%) legelő, 1185 (14%) erdő, 298 (3,5%) szőlő. Sok helyütt sóelőbukkanások figyelhetők meg. Neve a *Viza* (*Víz,* [románul](https://hu.wikipedia.org/wiki/Rom%C3%A1n_nyelv): *Vișa*, [németül](https://hu.wikipedia.org/wiki/N%C3%A9met_nyelv): *Weiß*) nevű patak melletti sóbányára *(akna)* utal. A patak neve vagy a nyelvjárási [német](https://hu.wikipedia.org/wiki/N%C3%A9met_nyelv) *wiß* ('fehér') szóból való, vagy esetleg [besenyő](https://hu.wikipedia.org/wiki/Beseny%C5%91k) eredetű. Először [1263](https://hu.wikipedia.org/wiki/1263)-ban *Vyz,* majd [1291](https://hu.wikipedia.org/wiki/1291)-ben *Vyzacna,* [1309](https://hu.wikipedia.org/wiki/1309)-ben és később *de Salisfodio* vagy *Salisforio* alakban írták.



A vízaknai sótömzs egy 1300 méteres nagy- és 600 méteres kistengelyű [ellipszist](https://hu.wikipedia.org/wiki/Ellipszis_(g%C3%B6rbe)) alkot, mélységét 1000–1200 méteresre becsülik. A sót a [római](https://hu.wikipedia.org/wiki/R%C3%B3mai_Birodalom) időktől [1932](https://hu.wikipedia.org/wiki/1932)-ig szinte folyamatosan kitermelték.

A városka melletti dombon római [castrum](https://hu.wikipedia.org/wiki/Castrum" \o "Castrum) és település maradványait tárták fel. Az [Andreanumban](https://hu.wikipedia.org/wiki/Andreanum" \o "Andreanum) [II. András](https://hu.wikipedia.org/wiki/II._Andr%C3%A1s_magyar_kir%C3%A1ly) megengedte az [Erdélyben](https://hu.wikipedia.org/wiki/Erd%C3%A9ly) megtelepedő [hospeseknek](https://hu.wikipedia.org/wiki/Hospes" \o "Hospes), hogy [Szent György](https://hu.wikipedia.org/wiki/Szent_Gy%C3%B6rgy), Szent István és [Szent Márton](https://hu.wikipedia.org/wiki/Tours-i_Szent_M%C3%A1rton) ünnepei táján nyolc napig szabadon hordják a sót Vízaknáról. [Gerébjei](https://hu.wikipedia.org/wiki/Ger%C3%A9b_(tiszts%C3%A9g)) a [középkorban](https://hu.wikipedia.org/wiki/K%C3%B6z%C3%A9pkor), a sónak köszönhetően a [Királyföld](https://hu.wikipedia.org/wiki/Kir%C3%A1lyf%C3%B6ld) leggazdagabb uraivá váltak. Az erdélyi püspök kivégeztette Alardus nevű gerébjét, aki a [tizedfizetés](https://hu.wikipedia.org/wiki/Tized) megtagadására buzdított. Bosszúból a [szászok](https://hu.wikipedia.org/wiki/Erd%C3%A9lyi_sz%C3%A1szok) [1277](https://hu.wikipedia.org/wiki/1277). [február 21-én](https://hu.wikipedia.org/wiki/Febru%C3%A1r_21.), Alardus fia, Gaan vezetésével kirabolták és felgyújtották a [gyulafehérvári székesegyházat](https://hu.wikipedia.org/wiki/Gyulafeh%C3%A9rv%C3%A1ri_%C3%A9rseki_sz%C3%A9kesegyh%C3%A1z).

A gerébek diplomáciájának köszönhetően [1350](https://hu.wikipedia.org/wiki/1350) után elszakadt a Királyföldtől és [Fehér vármegye](https://hu.wikipedia.org/wiki/Feh%C3%A9r_v%C3%A1rmegye) részévé vált, de [1853](https://hu.wikipedia.org/wiki/1853)-ig [királybírót](https://hu.wikipedia.org/w/index.php?title=Kir%C3%A1lyb%C3%ADr%C3%B3&action=edit&redlink=1) választott és életben maradt benne a speciális szász törvénykezés. A [Szelistye](https://hu.wikipedia.org/wiki/Szelistyesz%C3%A9k" \o "Szelistyeszék) vidéki románoknak valószínűleg joguk és kötelességük volt, hogy a kitermelt sóért egy részéért cserébe sóbányáit műveljék. [Nagy Lajos](https://hu.wikipedia.org/wiki/I._Lajos_magyar_kir%C3%A1ly)[1375](https://hu.wikipedia.org/wiki/1375)-ben engedélyezte [jobbágyok](https://hu.wikipedia.org/wiki/Jobb%C3%A1gy) letelepedését, amit [1615](https://hu.wikipedia.org/wiki/1615)-ben [Bethlen Gábor](https://hu.wikipedia.org/wiki/Bethlen_G%C3%A1bor) is megerősített.

Az [1418](https://hu.wikipedia.org/wiki/1418)-ban fellázadt sóvágókat [Ozorai Pipó](https://hu.wikipedia.org/wiki/Ozorai_Pip%C3%B3) erőszakkal kényszerítette szolgálataik teljesítésére. A szászok mellett először [1464](https://hu.wikipedia.org/wiki/1464) és [1465](https://hu.wikipedia.org/wiki/1465) között kerültek magyar polgárok is a városi tanácsba. Gerébje, Vízaknai Miklós [1467](https://hu.wikipedia.org/wiki/1467)-ben részt vett a [Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) elleni felkelésben. A felkelés leverése után Mátyás megerősítette polgárainak [II. Andrástól](https://hu.wikipedia.org/wiki/II._Andr%C3%A1s_magyar_kir%C3%A1ly) nyert kiváltságait, a szabad [folnagyválasztás](https://hu.wikipedia.org/w/index.php?title=Folnagy&action=edit&redlink=1" \o "Folnagy (a lap nem létezik)) és a sóbányászathoz szükséges fa kitermelésének jogát. A [16. század](https://hu.wikipedia.org/wiki/16._sz%C3%A1zad) elejétől szászok és magyarok paritásos alapon vezették. A 16–[17. században](https://hu.wikipedia.org/wiki/17._sz%C3%A1zad) a királybírói tisztséget a [nürnbergi](https://hu.wikipedia.org/wiki/N%C3%BCrnberg) származású [Haller család](https://hu.wikipedia.org/wiki/Haller_csal%C3%A1d)tagjai viselték.

A templom lelkésze [1585](https://hu.wikipedia.org/wiki/1585)-től volt [református](https://hu.wikipedia.org/wiki/K%C3%A1lvinizmus), mellette szász [lutheránus](https://hu.wikipedia.org/wiki/Evang%C3%A9likus_kereszt%C3%A9nys%C3%A9g) segédlelkész szolgált a [18. századig](https://hu.wikipedia.org/wiki/18._sz%C3%A1zad), és a templomot közösen használta a két gyülekezet. Református iskolájában a [17. században](https://hu.wikipedia.org/wiki/17._sz%C3%A1zad) sok [nagyszebeni](https://hu.wikipedia.org/wiki/Nagyszeben) szász ifjú tanult meg magyarul. Vezetésében a 17. század második felében kerültek túlsúlyba a magyarok. [Teleki Mihály](https://hu.wikipedia.org/wiki/Teleki_Mih%C3%A1ly_(f%C5%91gener%C3%A1lis))magyarországi felkelőket ([kurucokat](https://hu.wikipedia.org/wiki/Kurucok)) telepített be. Az evangélikus vízaknai szászok a [19. század](https://hu.wikipedia.org/wiki/19._sz%C3%A1zad) elejére elmagyarosodtak. Az evangélikus egyház [1894](https://hu.wikipedia.org/wiki/1894)-ben szűnt meg. Református egyháza viszont egészen [1850](https://hu.wikipedia.org/wiki/1850)-ig a szász evangélikus püspökök felügyelete alá tartozott.

Az első vízaknai céhet, a mészárosokét, [1657](https://hu.wikipedia.org/wiki/1657)-ben alapították. A legjelentősebbekké a fazekasok váltak. Őket először [1764](https://hu.wikipedia.org/wiki/1764)-ben említették mint a [nagyszebeni](https://hu.wikipedia.org/wiki/Nagyszeben) fazekasok riválisait, négy évvel később pedig az akkor 27 fazekas már szervezett keretek között dolgozott. ([1821](https://hu.wikipedia.org/wiki/1821)-ig 43-ra, [1881](https://hu.wikipedia.org/wiki/1881)-ig 57-re nőtt a számuk, és többségük a fazekasokról elnevezett utcában lakott). [1791](https://hu.wikipedia.org/wiki/1791)-ben a csizmadiák, [1795](https://hu.wikipedia.org/wiki/1795)-ben a szűcsök, [1796](https://hu.wikipedia.org/wiki/1796)-ban a szíjgyártók, [1825](https://hu.wikipedia.org/wiki/1825)-ben az asztalosok szerveződtek céhekbe. [1721](https://hu.wikipedia.org/wiki/1721)-ben 159 polgár, 127 szabados és nemes, 72 sóvágó és 23 [zsellér](https://hu.wikipedia.org/wiki/Zsell%C3%A9r) családfőt, [1750](https://hu.wikipedia.org/wiki/1750)-ben 352 háztartást írtak össze. [1766](https://hu.wikipedia.org/wiki/1766)-ban református egyháza 358 férfit és 325 asszonyt, evangélikus egyháza 14 férfit és 17 asszonyt számlált. [1772](https://hu.wikipedia.org/wiki/1772)-ben és [1780](https://hu.wikipedia.org/wiki/1780)-ban új aknákat nyitottak meg és valószínűleg ennek köszönhető, hogy [1791](https://hu.wikipedia.org/wiki/1791)-ben 158 polgár, 150 szabados, 35 zsellér és 12 cigány mellett már 224 sóvágó szerepelt a családfők között. Sóbányászata a [19. század](https://hu.wikipedia.org/wiki/19._sz%C3%A1zad)elején, a [marosújvári](https://hu.wikipedia.org/wiki/Maros%C3%BAjv%C3%A1r" \o "Marosújvár) bányászat felívelésével párhuzamosan hanyatlott le. Utcahálózatát [1834](https://hu.wikipedia.org/wiki/1834)-ben szisztematizálták. Az utcákat általában szélesítették, több sikátort megszüntettek, több utcapárt egyesítettek. Az új házak ezt követően zárt utcarendben épültek.

[1848](https://hu.wikipedia.org/wiki/1848) októberében két felkelő csapattal szemben is Ioan Moldovan főbírónak, a román [nemzetőrség](https://hu.wikipedia.org/wiki/Nemzet%C5%91rs%C3%A9g_(1848)) parancsnokának fellépése mentette meg a vízaknai magyarokat. Moldovan letétette a fegyvert a magyar nemzetőrség tagjaival, garantálva bántatlanságukat. [1849](https://hu.wikipedia.org/wiki/1849). [február 4-én](https://hu.wikipedia.org/wiki/Febru%C3%A1r_4.) itt került sor a [vízaknai ütközetre](https://hu.wikipedia.org/wiki/V%C3%ADzaknai_%C3%BCtk%C3%B6zet), [Bem](https://hu.wikipedia.org/wiki/Bem_J%C3%B3zsef) erdélyi hadjáratának egyik legvéresebb vesztes csatájára. A háromszáz halott honvédet a csata után az [1817](https://hu.wikipedia.org/wiki/1817)-ben, a *Visszhang* nevű tárna helyén keletkezett *Nagyakna-tó*-ba dobták, ahonnan [1890](https://hu.wikipedia.org/wiki/1890)-ben egy [felhőszakadás](https://hu.wikipedia.org/wiki/Felh%C5%91szakad%C3%A1s) hét tetemet csaknem ép állapotban dobott felszínre. Őket ezután egy [1880](https://hu.wikipedia.org/wiki/1880)-ban felállított emlékkereszt mellé temették el (az emlékkereszt egy csuszamlás miatt később a tóba dőlt). Később még több alkalommal vetett fel a víz honvédholttestet a *Honvéd tó* névre keresztelt tóban, utoljára [1970](https://hu.wikipedia.org/wiki/1970)-ben.

[1871](https://hu.wikipedia.org/wiki/1871)-től [rendezett tanácsú város](https://hu.wikipedia.org/wiki/Rendezett_tan%C3%A1cs%C3%BA_v%C3%A1ros) és [Alsó-Fehér vármegye](https://hu.wikipedia.org/wiki/Als%C3%B3-Feh%C3%A9r_v%C3%A1rmegye" \o "Alsó-Fehér vármegye) [Vízaknai járásának](https://hu.wikipedia.org/w/index.php?title=V%C3%ADzaknai_j%C3%A1r%C3%A1s&action=edit&redlink=1) székhelye volt. Ugyanezen évben kapcsolódott be a vasúti hálózatba, a [Nagyszeben](https://hu.wikipedia.org/wiki/Nagyszeben)–[Kiskapus](https://hu.wikipedia.org/wiki/Kiskapus)-vonal megépülésével. A [20. század](https://hu.wikipedia.org/wiki/20._sz%C3%A1zad) elején a [tagosítás](https://hu.wikipedia.org/w/index.php?title=Tagos%C3%ADt%C3%A1s&action=edit&redlink=1) ügye élezte ki a szociális ellentéteket, a tervek ugyanis a módosabb birtokosoknak kedveztek volna. A munkák kijelölt megkezdése előtt, [1914](https://hu.wikipedia.org/wiki/1914)-ben öt szegényebb vízaknai lakos éjszaka betört a városháza épületébe, ellopták és a mezőn elégették a tagosítás térképét és teljes dokumentációját.

Az [1850-es években](https://hu.wikipedia.org/wiki/1850-es_%C3%A9vek) még évi 5500 tonna kősót termeltek ki, a bányában [1865](https://hu.wikipedia.org/wiki/1865)-ben 55 sóvágó dolgozott. [1860](https://hu.wikipedia.org/wiki/1860)-ban elhelyezték a városból a sóhivatalt. [1871](https://hu.wikipedia.org/wiki/1871)-től a sót is vasúton szállították el. [1900](https://hu.wikipedia.org/wiki/1900) körül már csak az *Ignác-tárná*-t művelték, azt is csak télen.[1920](https://hu.wikipedia.org/wiki/1920) után már csupán tíz-tizennégy bányász dolgozott, ők is csak a téli hónapokban, mivel a kitermelést állandó vízszivárgás nehezítette, és a kitermelhető só tisztasága is alacsony volt. A sóbányászatot [1931](https://hu.wikipedia.org/wiki/1931)-ben fejezték be végleg.

Forrás:

https://hu.wikipedia.org/wiki/Vízakna